Αιτήσεις επιστροφής απαχθέντων τέκνων ή επικοινωνίας με απαχθέντα τέκνα
Αίτηση επιστροφής παιδιού, όπως προβλέπεται από τη Διεθνή Σύμβαση της Χάγης του 1980.
Στον δικτυακό τόπο της Συνδιάσκεψης της Χάγης είναι αναρτημένο το πρότυπο της αίτησης επιστροφής απαχθέντος τέκνου.
Κατάθεση από τον αιτούντα (δια ζώσης ή ταχυδρομικά)
Η διαδικασία αφορά σε διασυνοριακές αιτήσεις επιστροφής απαχθέντων τέκνων ή επικοινωνίας με απαχθέντα τέκνα. Ειδικότερα, το Υπουργείο Δικαιοσύνης, ως Κεντρική Αρχή παραλαμβάνει ή αποστέλλει, σε αντίστοιχες Αρχές του εξωτερικού, αιτήσεις επιστροφής τέκνων ή επικοινωνίας με τέκνα, που φέρεται να μετακινήθηκαν ή να κατακρατούνται παράνομα σε άλλο κράτος από αυτό όπου είχαν τη συνήθη διαμονή τους. Στόχος είναι η ασφαλής επιστροφή του ανήλικου τέκνου ή η προστασία του δικαιώματος επικοινωνίας με τον γονέα που έχει υποβάλει την αίτηση.
Φωτογραφία παιδιού και γονέα που φέρεται να το έχει παρανόμως μετακινήσει ή να το κατακρατά.
Αντίγραφο απόφασης διαζυγίου (όπου ισχύει).
Αντίγραφο δικαστικών αποφάσεων σχετικά με το δικαίωμα επιμέλειας (όπου ισχύει).
Έγγραφα που αποδεικνύουν τη συνήθη διαμονή του παιδιού πριν την παράνομη μετακίνηση ή κατακράτηση (π.χ. βεβαίωση φοίτησης σε σχολείο, βεβαίωση γιατρού που το παρακολουθεί).
Αποδεικτικό Ταυτότητας του παιδιού (π.χ. διαβατήριο)
Εξουσιοδότηση προς την Κεντρική Αρχή του κράτους παραλαβής της αίτησης να ενεργεί για λογαριασμό του αιτούντος προσώπου.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Κύρωση Διεθνούς Σύμβασης της Χάγης του 1980 για τα Αστικά Θέματα της Διεθνούς Απαγωγής Παιδιών.
Κύρωση της Σύμβασης για τη διεθνή δικαιοδοσία, το εφαρμοστέο δίκαιο, την αναγνώριση, την εκτέλεση και τη συνεργασία ως προς τη γονική ευθύνη και τα μέτρα προστασίας των παιδιών.
Για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Το Υπουργείο Δικαιοσύνης παραλαμβάνει από πολίτες που διαμένουν στη χώρα μας αιτήσεις για την επιστροφή τέκνων, που φέρονται να έχουν μετακινηθεί και να παρακρατούνται παράνομα στο εξωτερικό.
Το Υπουργείο Δικαιοσύνης ελέγχει εάν η αίτηση είναι δεόντως συμπληρωμένη και συνοδεύεται από τα απαραίτητα δικαιολογητικά (ειδάλλως ζητά συμπληρωματικά όσα λείπουν) και προωθεί την αίτηση και τα σχετικά δικαιολογητικά στην Κεντρική Αρχή του εξωτερικού.
Το Υπουργείο Δικαιοσύνης, ως ορισμένη Κεντρική Αρχή (ΚΑ) για την εφαρμογή της Σύμβασης της Χάγης του 1980, παραλαμβάνει από αντίστοιχες ΚΑ του εξωτερικού τις αιτήσεις πολιτών για την επιστροφή των ανήλικων τέκνων τους, που φέρεται να μετακινήθηκαν και να κατακρατούνται παράνομα στη χώρα μας, σε τόπο άλλο από αυτόν της μέχρι πρότινος συνήθους διαμονής τους. Το Υπουργείο Δικαιοσύνης ενημερώνει το συντομότερο δυνατόν την ξένη Κεντρική Αρχή για την παραλαβή των σχετικών αιτήσεων.
Ο αρμόδιος υπάλληλος, που έχει χρεωθεί την υπόθεση, ελέγχει εάν η αίτηση έχει συμπληρωθεί δεόντως, καθώς και τα συνημμένα δικιολογητικά, όπως αυτά αναγράφονται στη θεματική ενότητα "Δικαιολογητικά". Εάν διαπιστωθεί κάποια έλλειψη, ενημερώνει την Κεντρική Αρχή του εξωτερικού αρμοδίως και ζητά τα επιπρόσθετα δικαιολογητικά.
Εφόσον η αίτηση, δεόντως συμπληρωμένη και με τα απαιτούμενα συνημμένα δικαιολογητικά γίνει δεκτή, το Υπουργείο Δικαιοσύνης προωθεί στο Αρχηγείο της Ελληνικής Αστυνομίας έγγραφο αίτημα εντοπισμού του ανήλικου τέκνου και του γονέα στη χώρα μας.
Αν από την έρευνα της Αστυνομίας προκύψει ότι το τέκνο δεν ευρίσκεται πλέον στη χώρα μας, αλλά σε κάποια άλλη, το Υπουργείο Δικαιοσύνης προωθεί την αίτηση στην Κεντρική Αρχή της χώρας όπου το παιδί ευρίσκεται. Αν η έρευνα δεν φέρει αποτέλεσμα, επιστρέφει την αίτηση στην αιτούσα Κεντρική Αρχή.
Το Υπουργείο Δικαιοσύνης μπορεί να προβεί σε επιπρόσθετες ενέργειες με στόχο την πραγματοποίηση των σκοπών της Διεθνούς Σύμβασης της Χάγης του 1980, όπως: στη διευκόλυνση μιας συμβιβαστικής λύσης ή της εκούσιας απόδοσης του παιδιού, στην ανταλλαγή πληροφοριών με την Κεντρική Αρχή του εξωτερικού για την κοινωνική κατάσταση του παιδιού, στην ενημέρωση των Δικαστηρίων της χώρας για την αναστολή των δικαστικών διαδικασιών επιμέλειας, που προβλέπει η Σύμβαση, μέχρι να αποφασισθεί η επιστροφή ή μη του παιδιού.
Το Υπουργείο Δικαιοσύνης ενημερώνει την Κεντρική Αρχή του εξωτερικού για τυχόν έκδοση δικαστικής υπόθεσης από Δικαστήριο της χώρας μας και για το δικαίωμα άσκησης έφεσης εκ μέρους του αιτούντος.
Παραλαβή αιτήσεων από πολίτες που διαμένουν στη χώρα μας
Έλεγχος δικαιολογητικών και προώθηση αιτήσεων στις Κεντρικές Αρχές του εξωτερικού
Παραλαβή αιτήσεων από Κεντρικές Αρχές του εξωτερικού και ενημέρωση παραλαβής
Ενημέρωση Κεντρικής Αρχής εξωτερικού για δικαστική απόφαση
Έγγραφο δημόσιας υπηρεσίας/δημόσιου φορέα
Διάσκεψη της Χάγης για το Ιδιωτικό Διεθνές Δίκαιο
Υπουργείο Δικαιοσύνης Διεθνής Δικαστική Συνεργασία σε Αστικές Υποθέσεις Διεθνής Απαγωγή Τέκνων